title: Директива 92/75/ЕИО на Съвета от 22 септември 1992 година относно посочване на консумацията на енергия и други ресурси от домакински уреди в етикети и стандартна информация, свързана с продуктите

text:
               13/ 11

               BG

               Официален вестник на Европейския съюз

               146

         31992L0075

               L 297/16

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 92/75/ЕИО НА СЪВЕТА

   от 22 септември 1992 година
   относно посочване на консумацията на енергия и други ресурси от домакински уреди в етикети и стандартна информация, свързана с продуктите
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 100a от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че трябва да се предприемат мерки за постепенното изграждане на вътрешния пазар до 31 декември 1992 г.;
   като има предвид, че някои държави-членки вече имат свои схеми за доброволно етикетиране на енергията и за предоставянето на друга информация за консумираната от домакинските уреди енергия; като има предвид, че една държава-членка вече официално е предложила въвеждането на собствена схема за задължително етикетиране, а други държави-членки също обсъждат въвеждането на подобни; като има предвид, че съществуват редица задължителни национални схеми, които биха създали пречки пред търговията вътре в Общността;
   като има предвид, че член 130с от Договора, изисква предпазливо и рационално използване на природните ресурси; като има предвид, че рационалното използване на енергията е едно от основните средства, чрез които може да се постигне тази цел и да се намали замърсяването на околната среда;
   като има предвид, че предоставянето на точна, подходяща и съпоставима информация за конкретната консумация на енергия от домакинските уреди, може да повлияе на потребителите при избора им в полза на онези уреди, които консумират по-малко енергия, и по този начин да накара производителите да предприемат стъпки за намаляване на консумираната енергия от домакинските уреди, които те произвеждат; като има предвид, че това може също така косвено да насърчи ефективната употреба на тези уреди; като има предвид, че при липсата на такава информация, действието единствено на пазарните сили няма да може да насърчи рационалното използване на енергията за домакински уреди;
   като има предвид, че информацията играе основна роля за действието на пазарните сили и, че затова е необходимо да се въведат единни етикети за всички уреди от един и същи вид, да се осигури на потенциалните купувачи допълнителна стандартизирана информация за изразходваните енергия и други ресурси от тези уреди, както и да се вземат мерки да се осигури информация и на потенциалните купувачи, които не виждат изложен уреда и следователно нямат възможност да видят етикета;
   като има предвид, че за тази цел, потреблението на енергия и друга информация, касаеща всеки вид уред, трябва да се измерва в съответствие с хармонизираните стандарти и методи, като трябва да се съблюдава приложението на стандартите и методите на етапа на пускането в търговския оборот;
   като има предвид, че смисълът на Директива 79/530/ЕИО (4) е да насърчи тези цели при домакинските уреди; като има предвид, че все пак само една директива за прилагане е приета и малко от държавите-членки въведоха този етикет; като има предвид, че вече е необходимо да се извличат поуки от натрупания опит и да се укрепят разпоредбите на директивата; като има предвид, че Директива 79/530/ЕИО трябва да бъде заменена, а Директива 79/531/ЕИО (5), която се отнася до електрически готварски печки, трябва да бъде променена и по-късно интегрирана с настоящата схема;
   като има предвид, че една напълно доброволна схема ще доведе до положение, в което само някои уреди ще носят етикети, или ще имат стандартна продуктова информация, и че се рискува това да доведе до объркване сред някои потребители; като има предвид, че настоящата схема трябва да осигури посочването на консумираната енергия чрез поставяне на етикет и стандартен продуктов фиш на всички засегнати уреди;
   като има предвид, че домашните уреди използват разнообразни форми на енергия, от които електричеството и газта са най-важните; като има предвид, че директивата трябва по принцип да обхваща всички уреди, каквато и енергия да ползват те;
   като има предвид, че Директива 86/594/ЕИО на Съвета от 1 декември 1986 г. за околен шум (6), предвижда за домашни уреди отбелязването на шумовите емисии да бъде включено на подходящо място в енергийните етикети; като има предвид, че следователно трябва да се предвиди разпоредба за включването на всякаква друга информация, както и че етикетите трябва да покриват и други схеми на Общността;
   като има предвид, че трябва да се включат само тези видове уреди, чиято разрешена употреба на енергия е значителна и които позволяват адекватна възможност за повишаване на ефективността,
   ПРИЕ НАСТОЯЩАТА ДИРЕКТИВА:
   Член 1
   1.   Целта на тази директива е да улесни хармонизирането на националните мерки за публикуване, особено посредством етикети и информация относно продуктите, на информация за потреблението на енергия и други основни ресурси, както и на друга информация, касаеща определен вид домакински уреди, като по този начин позволи на потребителите да избират енергийно по-ефективни уреди. Настоящата директива се прилага за следните видове домакински уреди, дори когато те се продават за недомакински цели:

               —

               хладилници, замразители и комбинации от двете,

               —

               перални, сушилни и комбинации от двете,

               —

               миялни машини,

               —

               готварски печки,

               —

               водни нагреватели и бойлери,

               —

               осветителни уреди,

               —

               климатизиращи уреди.

         2.   Към списъка в този член, могат да се добавят още домакински уреди в съответствие с член 9, буква б).
   3.   Настоящата директива не се отнася до фирмената табелка или еквивалент, който се поставя на такива уреди, с цел безопасност.
   4.   По смисъла на настоящата директива:

               —

               „дилър“ означава търговец на дребно и друго лице, което продава, наема, предлага за купуване на изплащане или демонстрира на крайни потребители, домакински уреди,

               —

               „доставчик“ означава производител или негов упълномощен представител в Общността или човек, който предлага изделието на пазара на Общността,

               —

               „информационна листовка“ означава стандартна таблица с информация за въпросния уред,

               —

               „други основни ресурси“ означава вода, химикали или други вещества, използвани от уреда при нормална употреба,

               —

               „допълнителна информация“ означава друга информация относно работата на уреда, която е свързана с или е полезна за преценяване използването на енергия или други основни ресурси от уреда.

         5.   Не е задължително да се поставя етикет или фиш на онези модели уреди, чието производство е спряно преди влизането в сила на съответната директива за прилагане, както и на уреди, продавани „втора ръка“.
   Член 2
   1.   Информацията за консумираната електроенергия, други енергийни форми и други основни ресурси и допълнителна информация се предлага на вниманието на потребителите посредством фиш и етикет за домакинския уред, предложен за покупка, наемане, купуване на изплащане или изложен за предназначение на крайния потребител.
   2.   Условията относно етикета и фиша се определят в директивите за всеки вид уред, които ще бъдат приети в изпълнение на тази директива в съответствие с член 9.
   3.   Техническата документация трябва да гарантира достатъчност и точност на предоставена в етикета или фиша информация, за да може да се направи преценка. Тя ще включва:

               —

               общо описание на изделието,

               —

               резултати от проведени проектни изчисления, ако е необходимо,

               —

               протоколи от изпитания, ако са проведени, включително изпитания, проведени от съответните нотифицирани организации, посочени в други законови текстове на Общността,

               —

               когато стойностите са извлечени от резултатите, получени за сходни модели, се поставя същата информация за тези модели.

         4.   Доставчикът осигурява техническата документация, описана в параграф 3. За целта може да използва документация, вече изисквана във връзка с подходящи законови текстове на Общността. Доставчикът трябва да съхранява документацията за проверка в срок от пет години, считано от датата на производство на последния продукт.
   Член 3
   1.   Всички доставчици, които предлагат на пазара домакински уреди, посочени в директивите за прилагане, поставят етикети в съответствие с настоящата директива. Използваните етикети трябва да съответстват във всички отношения на настоящата директива и директивите за прилагане.
   2.   Освен етикети, доставчиците прилагат и фиш за продукта. Този фиш трябва да се съдържа във всички брошури за продукта. Ако такива не се предлагат от доставчика, той трябва да предостави фишове заедно с другата литература, която се предлага за уреда. Използваните фишове трябва да съответстват във всички отношения на настоящата директива и директивите за прилагане.
   3.   Доставчиците носят отговорност за точността на предоставените от тях етикети и фишове.
   4.   Ще се счита, че доставчикът е дал съгласието си за публикуването на информацията, съдържаща се в етикета или фиша.
   Член 4
   Относно поставянето на етикети и продуктова информация се прилагат следните разпоредби:

               a)

               когато се излага даден уред, посочен в директива за прилагане, дилърите трябва да приложат подходящ етикет на добре видимо място, както е посочено в съответната директива за прилагане, и във вариант на подходящия език;

               б)

               доставчикът доставя нужните етикети безплатно на дилърите, посочени в параграф a). Доставчиците могат сами да изберат системата за доставяне на етикетите. Но когато дилър изпрати искане за етикети, доставчикът е длъжен да осигури своевременна доставка на поисканите етикети.

         Член 5
   Когато съответните уреди се предлагат за продажба, наемане или закупуване на изплащане, чрез поръчка по пощата, каталог или по друг начин, който предполага, че потенциалните клиенти не могат да видят предлагания уред, в директивите за прилагане трябва да се предвиди разпоредба, която да гарантира на потенциалните клиенти основната информация, съдържаща се в етикета или фиша, преди да закупят уреда.
   Член 6
   В директивите за прилагане, трябва да се предвиди разпоредба за включване в етикета или фиша, информация относно околния шум, когато такава информация е предоставена в съответствие с Директива 86/594/ЕИО, както и на друга публична информация за съответния уред, която се предоставя в съответствие с други актове на Общността.
   Член 7
   Държавите-членки предприемат всички мерки, за да гарантират, че:

               a)

               всички доставчици и дилъри на тяхната територия изпълняват задълженията си по настоящата директива;

               б)

               забранява се излагането на други етикети, маркировки, символи или надписи, свързани с консумираната енергия, които не съответстват на изискванията на настоящата директива и на съответните директиви за прилагане, и които могат да подведат или да объркат. Тази забрана не се прилага към схемите за екологично етикетиране на Общността или на нациите;

               в)

               въвеждането на система от етикети и фишове за консумираната енергия се съпътства от образователна и информационна кампания, с цел насърчаване на по-отговорно ползване на енергията от частните потребители.

         Член 8
   1.   Когато разпоредбите на настоящата директива и на директивите за прилагане са изпълнени, държавите-членки нито ще забраняват, нито ще ограничават предлагането на пазара на домакински уреди, които се покриват от директива за прилагане.
   2.   Освен ако имат доказателства за обратното, държавите-членки ще счетат, че етикетите и фишовете отговарят на разпоредбите на настоящата директива и директивите за прилагане. Държавите-членки могат да изискат от доставчиците да предоставят доказателства по смисъла на член 2, параграф 3 относно точността на информацията, представена в етикетите или фишовете, когато имат причина да смятат, че тя е неточна.
   Член 9
   Мерките за изработването и прилагането в действие на схемата, се приемат и адаптират към техническия напредък в съответствие с процедурите по член 10. Тези мерки са:

               a)

               директивите за прилагане;

               б)

               добавянето към списъка по член 1, параграф 1 и на други домакински уреди, при които би могло да се постигне значителна икономия на енергия.

         Член 10
   Комисията се подпомага в дейността си от комитет, съставен от представители на държавите-членки и председателстван от представител на Комисията.
   Представителят на Комисията внася в комитета за разглеждане, проекто-документ с предвидените мерки. Комитетът излиза със становище по проекто-документа в рамките на срок, определен от председателя съобразно спешността на въпроса. Становището се предлага от мнозинството по член 148, параграф 2 от Договора за създаване на Европейската икономическа общност в случаите на решения, които Съветът трябва да приеме по предложение на Комисията. Гласовете на представителите на държавите-членки в комитета се претеглят по начина, описан в същия член. Председателят не гласува.
   Комисията приема предвидените мерки, ако са в съответствие с мнението на комитета.
   Ако предвидените мерки не съответстват на становището на комитета, или ако комитетът не излезе със становище, Комисията незабавно представя на Съвета предложение за мерките. Съветът заседава при наличието на квалифицирано мнозинство.
   Ако след изтичането на трите месеца от датата на сезиране на Съвета, Съветът не е предприел никакво действие, предложените мерки се приемат от Комисията, освен ако, Съветът е взел решение против посочените мерки с обикновено мнозинство.
   Член 11
   След изтичане на три години от прилагането на настоящата директива, Комисията ще направи оценка на прилагането ѝ, и на получените резултати. Оценката ще се представи в доклад на Европейския парламент и на Съвета.
   Член 12
   В директивите за прилагане се посочва:

               a)

               точно определение на всеки вид уред, към който се отнасят;

               б)

               стандарт или метод на измерване за получаване на информацията по член 1, параграф 1;

               в)

               елементите на техническата документация, изисквана по член 2, параграф 3;

               г)

               оформлението и съдържанието на етикета по член 2, който трябва да има доколкото е възможно единно оформление;

               д)

               мястото върху уреда, където да се постави етикета. Ако е подходящо, може да се предвиди етикетът да се закрепя или отпечатва върху опаковката;

               е)

               съдържанието, а и където е подходящо, оформлението и други елементи от фиша или друга информация по член 3, параграф 2. Информацията от етикета трябва да се съдържа и във фиша;

               ж)

               информацията, която трябва да се представя при оферти за продажба по член 5, и начина, по който да се предоставя.

         Член 13
   Настоящата Директива отменя Директива 79/530/ЕИО считано от 1 януари 1994 г.
   Директива 79/531/ЕИО се счита за прилагаща настоящата директива за електрически готварски печки; въпреки че държавите-членки може да се въздържат от задължителното ѝ въвеждане до срока, посочен в ревизираната директива за прилагане относно готварски печки, приета в съответствие с описаната в член 10 процедура.
   Член 14
   1.   Държавите-членки приемат законовите, подзаконовите и административните разпоредби, необходимите за да се съобразят с настоящата директива, до 1 юли 1993 г. Те незабавно информират Комисията за това.
   Те трябва да въведат в сила тези разпоредби най-късно до 1 януари 1994 г.
   2.   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   3.   Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
   Член 15
   Настоящата директива е адресирана до държавите-членки.

      Съставено в Брюксел на 22 септември 1992 година.

            За Съвета

            Председател

         R. NEEDHAM

      (1)  ОВ C 235, 10.9.1991 г., стр. 5.

      (2)  ОВ C 125, 18.5.1992 г., стр. 172 и

      ОВ C 241, 21.9.1992 г.

      (3)  ОВ C 49, 24.2.1992 г., стр. 32.

      (4)  ОВ L 145, 13.6.1979 г., стр. 1.

      (5)  ОВ L 145, 13.6.1979, стр. 7.

      (6)  ОВ L 344, 6.12.1986, стр. 24.


title: Директива 2006/46/ЕО на Европейския парламент и на Съвета от 14 юни 2006 година за изменение на Директива 78/660/ЕИО на Съвета относно годишните счетоводни отчети на някои видове дружества, Директива 83/349/ЕИО на Съвета относно консолидираните счетоводни отчети, Директива 86/635/ЕИО на Съвета относно годишните счетоводни отчети и консолидираните счетоводни отчети на банки и други финансови институции и Директива 91/674/ЕИО на Съвета относно годишните счетоводни отчети и консолидираните счетоводни отчети на застрахователните предприятияТекст от значение за ЕИП.

text:
Важна правна забележка

|

32006L0046

Официален вестник n° L 224 , 16/08/2006 стр. 0001 - 0007

		20060614Директива 2006/46/ЕО на Европейския парламент и на Съветаот 14 юни 2006 годиназа изменение на Директива 78/660/ЕИО на Съвета относно годишните счетоводни отчети на някои видове дружества, Директива 83/349/ЕИО на Съвета относно консолидираните счетоводни отчети, Директива 86/635/ЕИО на Съвета относно годишните счетоводни отчети и консолидираните счетоводни отчети на банки и други финансови институции и Директива 91/674/ЕИО на Съвета относно годишните счетоводни отчети и консолидираните счетоводни отчети на застрахователните предприятия(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 44, параграф 1 от него,като взеха предвид предложението на Комисията,като взеха предвид становището на Европейския икономически и социален комитет [1],в съответствие с процедурата, предвидена в член 251 от Договора [2],като имат предвид, че:(1) На 21 май 2003 г. Комисията е приела план за действие, с който се обявяват мерки за модернизиране на дружественото право и за подобряване на корпоративното управление в Общността. Като краткосрочен приоритет Общността е трябвало да потвърди колективната отговорност на членовете на съвети, да повиши прозрачността на транзакциите между свързани лица и на задбалансовите договорености, както и да подобри оповестяването на информация относно практиките на корпоративно управление, прилагани в дружествата.(2) По силата на споменатия план за действие членовете на административните, управителните и надзорните съвети в дружествата, като минимално изискване, е трябвало да станат колективно отговорни пред дружеството за съставянето и публикуването на годишните счетоводни отчети и годишните отчети. Същият подход е следвало да се приложи и към членовете на административните, управителните и надзорните органи на предприятия, които съставят консолидирани счетоводни отчети. Тези органи действат в рамките на компетенциите, предоставени им от националното законодателство. Това не следва да възпрепятства държавите-членки да отидат по-далеч и да предвидят пряка отговорност по отношение на акционерите или дори на други заинтересовани страни. От друга страна, държавите-членки е следвало да се въздържат да прибягват до система на отговорност, ограничена до отделни членове на съветите. Все пак това не следва да възпрепятства възможността съдилища или други органи, наблюдаващи спазването на правилата в държавите-членки, да налагат санкции на отделен член на съвет.(3) Отговорността за съставяне и публикуване на годишните счетоводни отчети и консолидираните счетоводни отчети, както и консолидираните доклади и годишните доклади, се основава на националното законодателство. Съответните правила за отговорността, както те са предвидени от всяка държава-членка в националните ѝ закони и нормативни актове, следва да се прилагат по отношение на членовете на административните, управителните и надзорните органи. Държавите-членки следва да останат свободни да определят степента на отговорността.(4) С цел насърчаване на процесите на надеждно финансово отчитане в целия Европейски съюз членовете на органа на дружеството, който отговаря за подготовката на финансовите отчети на дружеството, следва да имат задължението да гарантират, че финансовата информация, включена в годишните счетоводни отчети и годишните отчети на дружеството, представя вярна и безпристрастна картина.(5) На 27 септември 2004 г. Комисията е приела съобщение относно предотвратяването и борбата с финансовите и корпоративните злоупотреби, като е подчертала inter alia инициативите на политиката на Общността по отношение на вътрешния контрол в дружествата и отговорността на членовете на съвети.(6) Понастоящем Четвъртата директива 78/660/ЕИО на Съвета [3] и Седмата директива 83/349/ЕИО на Съвета [4] предвиждат само оповестяване на транзакции между дружеството и свързани с дружеството предприятия. С цел сближаването на дружества, чиито ценни книжа не са допуснати до търгуване на регулиран пазар, с дружествата, които прилагат международните счетоводни стандарти за своите консолидирани счетоводни отчети, оповестяването да бъде разширено, така че да обхване други видове свързани лица, като основни членове на управлението и съпрузите на членовете на съветите, но само когато такива транзакции са съществени и не са извършени при нормални пазарни условия. Оповестяването на съществени транзакции със свързани лица, които не се извършват при нормални пазарни условия, може да послужи на потребителите на годишните счетоводни отчети да оценят финансовото положение на дружеството, както и когато дружеството е част от група, финансовото положение на групата като цяло. Транзакции между свързани лица в групата следва да бъдат изключени при подготовката на консолидираните финансови отчети.(7) Определенията за свързани лица съгласно определеното в международните счетоводни стандарти, приети от Комисията в съответствие с Регламент (ЕО) № 1606/2002 на Европейския парламент и на Съвета от 19 юли 2002 г. за прилагане на международните счетоводни стандарти [5], следва да се прилагат към Директиви 78/660/ЕИО и 83/349/ЕИО.(8) Задбалансовите договорености могат да изложат дружеството на рискове и ползи, които са съществени за оценката на финансовото положение на дружеството и, когато дружеството е част от група, финансовото състояние на групата като цяло.(9) Такива задбалансови договорености биха могли да бъдат всякакви транзакции или договорености, които дружествата могат да имат със субекти, дори такива, които не са учредени като дружества, които транзакции или договорености не са включени в баланса. Такива задбалансови договорености могат да бъдат свързани със създаването или използването на едно или повече дружества със специална цел (ДСЦ) и офшорни дейности, предназначени за, inter alia, икономически, правни, данъчни или счетоводни цели. Примери на такива задбалансови договорености включват договорености за споделяне на риска и ползите, произтичащи от договор, като например факторинг на дълг, комбинирани споразумения за продажба с уговорка за изкупуване, договорености за продажба на консигнация, договорености за продажба с предварително плащане на цената, секюритизация, организирана чрез отделни дружества и субекти, които не са учредени като дружества, залагане на активи, договорености за оперативен лизинг, аутсорсинг и други подобни. Съответно оповестяване на съществените рискове и ползи, което не е включено в баланса, следва да бъде установено в бележките към счетоводните отчети или консолидираните счетоводни отчети.(10) Дружествата, чиито ценни книжа са допуснати до търгуване на регулиран пазар и които имат адрес на управление в Общността, следва да бъдат задължени да оповестяват годишна декларация за корпоративното управление като специфичен и ясно определим раздел на годишния счетоводен отчет. Тази декларация следва най-малкото да предоставя на акционерите леснодостъпна ключова информация относно действително прилаганите практики на корпоративно управление, включително описание на основните характеристики на всички съществуващи системи за управление на риска и на вътрешния контрол във връзка с процеса на финансово отчитане. Декларацията за корпоративното управление следва да изясни дали дружеството прилага разпоредби за корпоративно управление, които са различни от тези, предвидени в националното законодателство, независимо дали тези разпоредби са пряко предвидени в кодекса за корпоративно управление, на който е подчинено дружеството, или в който и да е кодекс за корпоративно управление, което дружеството е избрало да прилага. Освен това, където това е приложимо, дружествата могат също така да предоставят анализ на аспектите, свързани с околната среда, и социалните аспекти, необходими за преценяване на развитието, изпълнението и състоянието на дружеството. Не е нужно да бъде налагано изискване за отделна декларация за корпоративно управление на предприятия, които съставят годишен консолидиран доклад за дейността. Въпреки това следва да бъдат представени информация относно системата за управление на риска и системата за вътрешен контрол на дружеството.(11) Различните мерки, приети съгласно настоящата директива, не следва непременно да се прилагат към едни и същи видове дружества или предприятия. Държавите-членки следва да могат да освобождават малките предприятия съгласно определението в член 11 от Директива 78/660/ЕИО от изискванията за свързани лица и за задбалансови договорености съгласно настоящата директива. Дружества, които вече оповестяват информация относно транзакциите със свързани лица в своите счетоводни отчети по силата на международни счетоводни стандарти, които са приети от Европейския съюз, не следва да бъдат задължавани да оповестяват допълнителна информация съгласно настоящата директива, тъй като прилагането на международните счетоводни стандарти само по себе си води до вярно и честно представяне на развитието и резултатите от дейността на предприятието. Разпоредбите на настоящата директива относно декларацията за корпоративно управление следва да се прилагат по отношение на всички дружества, включително банки, застрахователни и презастрахователни предприятия и дружества, които са емитирали ценни книжа, различни от акции, допуснати до търгуване на регулиран пазар, доколкото те не са освободени от държавите-членки. Разпоредбите на настоящата директива относно задълженията и отговорностите на членовете на съвети, както и санкциите следва да се прилагат по отношение на всички дружества, към които се прилагат Директиви 78/660/ЕИО, 86/635/ЕИО [6] и 91/674/ЕИО [7] на Съвета, и към всички предприятия, които съставят консолидирани счетоводни отчети в съответствие с Директива 83/349/ЕИО.(12) Понастоящем Директива 78/660/ЕИО предвижда преглед на всеки пет години, inter alia, на максималните прагове за баланс и нетни приходи от продажби, който държавите членки могат да прилагат при определяне на това, кои дружества могат да бъдат освободени от някои изисквания за оповестяване на информация. В допълнение към този петгодишен преглед,може да бъде необходимо допълнително еднократно увеличение на праговете за баланс и нетните приходи от продажби. Държавите-членки не са задължени да се възползват от увеличението на тези прагове.(13) Тъй като целите на настоящата директива, а именно улесняване на презграничното инвестиране и подобряване на съпоставимостта на равнище Европейски съюз и общественото доверие във финансовите отчети и доклади чрез подобрено и последователно специфично оповестяване на информация, не могат да бъдат постигнати в достатъчна степен от държавите членки и следователно поради степента и последиците на настоящата директива могат да бъдат постигнати по-добре на равнище Общност. Общността може да приеме мерки в съответствие с принципа на субсидиарност, установен в член 5 от Договора. В съответствие с принципа на пропорционалност настоящата директива не надхвърля необходимото за постигане на тези цели.(14) Настоящата директива спазва основните права и принципите, признати по-специално в Хартата на основните права на Европейския съюз.(15) В съответствие с параграф 34 от Междуинституционалното споразумение за по-добро законотворчество [8] държавите-членки се насърчават да изготвят за себе си и в интересите на Общността собствени таблици, показващи, доколкото това е възможно, съответствието между настоящата директива и мерките за транспониране, както и да ги оповестят публично.(16) Директиви 78/660/ЕИО, 83/349/ЕИО, 86/635/ЕИО и 91/674/ЕИО трябва да бъдат съответно изменени,ПРИЕХА НАСТОЯЩАТА ДИРЕКТИВА:Член 1Изменения на Директива 78/660/ЕИОДиректива 78/660/ЕИО се изменя, както следва:1. В член 11 първи параграф се изменя, както следва:а) в първото тире думите "обща сума на баланса: 3650000 EUR" се заменят с думите "обща сума на баланса: 4400000 EUR";б) във второто тире думите "нетни приходи от продажби: 7300000 EUR" се заменят с думите "нетни приходи от продажби: 8800000 EUR".2. В член 11, трети параграф думите "директивата, определяща размера на тези суми в резултат на преразглеждането, предвидено в член 53, параграф 2" се заменят с думите "всяка директива, определяща тези размери".3. В член 27 първи параграф се изменя, както следва:а) в първото тире думите "обща сума на баланса: 14600000 EUR" се заменят с думите "обща сума на баланса: 17500000 EUR";б) във второто тире думите "нетни приходи от продажби: 29200000 EUR" се заменят с думите "нетни приходи от продажби: 35000000 EUR".4. В член 27, трети параграф думите "директивата, определяща размера на тези суми в резултат на преразглеждането, предвидено в член 53, параграф 2" се заменят с думите "всяка директива, определяща тези размери".5. В член 42а се добавя параграф 5а:"5а) Чрез дерогация от разпоредбите на параграфи 3 и 4 държавите-членки могат в съответствие с международните счетоводни стандарти, приети с Регламент (ЕО) № 1725/2003 на Комисията от 29 септември 2003 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета [], както е изменен до 5 септември 2006 г., да позволят или да изискват оценка на финансовите инструменти заедно със свързаните с тях изисквания за оповестяване на информация, които се предвидени в международните счетоводни стандарти, приети в съответствие с Регламент (ЕО) № 1606/2002 на Европейския парламент и на Съвета от 19 юли 2002 г. за прилагане на международните счетоводни стандарти [].6. В член 43, параграф 1 се добавят следните точки:"7а) характера и стопанската цел на договореностите на дружеството, които не са включени в баланса и финансовото отражение върху дружеството на тези договорености, при условие че рисковете или ползите от такива договорености са съществени и доколкото оповестяването на такива рискове или ползи е необходимо за оценяването на финансовото положение на дружеството.Държавите-членки могат да позволят на дружествата, посочени в член 27, да ограничат информацията, която се изисква да бъде оповестена съгласно настоящата точка, до характера и стопанската цел на такива договорености;7б) транзакции, които са сключени със свързани лица от страна на дружеството, включително стойността на такива транзакции, характера на взаимоотношенията със свързаното лице и друга информация за транзакциите, необходима за оценка на финансовото положение на дружеството, ако такива транзакции са съществени и не са били сключени при нормални пазарни условия. Информацията относно отделните транзакции може да бъде обобщена според техния характер, освен когато отделната информация е необходима за оценката на въздействието на транзакциите със свързани лица върху финансовото състояние на дружеството.Държавите-членки могат да позволят на дружествата, посочени в член 27, да не извършат оповестяването на информация, предвидено в настоящата точка, освен ако тези дружества не са от вида, посочен в член 1, параграф 1 от Директива 77/91/ЕИО, като в този случай държавите-членки могат да ограничат оповестяването на информация най-малкото до транзакциите, сключени пряко или косвено между:i) дружеството и негови основни акционери,иii) дружеството и членове на административния, управителния или надзорния съвет.Държавите-членки могат да освободят транзакции, сключени между двама или повече членове в група, при условие че дъщерните дружества, които са страна по сделката, се притежават изцяло от такъв член."Свързано лице" има същото значение както в международните счетоводни стандарти, приети в съответствие с Регламент (ЕО) № 1606/2002."7. Добавя се член 46а:"Член 46а1. Дружество, чиито ценни книжа са допуснати до търгуване на регулиран пазар по смисъла на член 4, параграф 1, точка 14 от Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти [], включва декларация за корпоративното управление в годишния си отчет. Тази декларация се включва като особен раздел в годишния доклад за дейността и съдържа най-малко следната информация:а) позоваване на:i) кодекса за корпоративно управление, на който дружеството се подчинява,и/илиii) кодекса за корпоративно управление, който дружеството може да е решило да прилага доброволно,и/илиiii) цялата съответна информация относно практиките на корпоративно управление, които се прилагат извън изискванията по националното законодателство.Когато се прилагат i) и ii), дружеството посочва също така къде съответните текстове са предоставени публично; когато се прилага iii), дружеството оповестява публично своите практики на корпоративно управление;б) доколкото дружеството в съответствие с националното законодателство се отклонява от кодекса за корпоративно управление съгласно буква а), i) или ii), обяснение от страна на дружеството от кои части на кодекса за корпоративно управление то се отклонява и какви са основанията за това. Когато дружеството е решило да не приложи някои условия за кодекса за корпоративно управление съгласно буква а), i) или ii), то обяснява своите основания за това;в) описание на основните характеристики на системите за вътрешен контрол и управление на риска на дружеството във връзка с процеса на финансово отчитане;г) информацията, изисквана съгласно член 10, параграф 1, букви в), г), е), з) и и) от Директива 2004/25/ЕО на Европейския парламент и на Съвета от 21 април 2004 г. относно предложенията за поглъщане [], когато дружеството се подчинява на същата директива;д) освен ако информацията не е вече напълно предвидена в националните закони или подзаконови нормативни актове, функционирането на събранието на акционерите и неговите основни правомощия, както и описание на правата на акционерите и как те могат да бъдат упражнявани;е) състава и функционирането на административния, управителния и надзорния съвет и на техните комитети.2. Държавите членки могат да позволят информацията, изисквана в настоящия член, да бъде установена в отделен доклад, публикуван заедно с годишния доклад за дейността по начина, определен в член 47, или чрез позоваване на годишния доклад за дейността, който документ е предоставен публично на интернет страницата на дружеството. В случай на отделен доклад декларацията за корпоративно управление може да съдържа позоваване на годишния доклад за дейността, където информацията, изисквана съгласно параграф 1, буква г), е предоставена. Член 51, параграф 1, втора алинея се прилага по отношение на разпоредбите на параграф 1, букви в) и г) от настоящия член. По отношение на останалата информация законово установеният одитор проверява дали е съставена декларация за корпоративно управление.3. Държавите-членки могат да освободят дружества, които са издали само ценни книжа, които не са допуснати до търгуване на регулиран пазар по смисъла на член 4, параграф 1, точка 14 от Директива 2004/39/ЕО, от прилагането на параграф 1, букви а), б), д) и е), освен ако такива дружества не са емитирали акции, които се търгуват по многостранна търговска система по смисъла на член 4, параграф 1, точка 15 от Директива 2004/39/ЕО.8. Добавя се раздел 10А:"РАЗДЕЛ 10АЗадължение и отговорност за съставяне и публикуване на годишните счетоводни отчети и на годишния доклад за дейносттаЧлен 50бДържавите-членки гарантират, че членовете на административните, управителните и надзорните органи на дружеството имат колективно задължението за гарантиране на съставянето и публикуването на годишните счетоводни отчети, годишния доклад за дейността и, когато се изготвя отделно, декларацията за корпоративно управление, която трябва да се изготви по силата на член 46а, в съответствие с изискванията на настоящата директива и, когато е приложимо, в съответствие с международните счетоводни стандарти, приети в съответствие с Регламент (ЕО) № 1606/2002. Такива органи действат в рамките на компетентностите, които са им възложени съгласно националното законодателство.Член 50вДържавите-членки гарантират, че прилагането на техните законови, подзаконови и административни разпоредби относно отговорността се прилагат за членовете на административните, управителните и надзорните органи, посочени в член 50б, най-малкото по отношение на дружеството за нарушение на задължението, посочено в член 50б."9. Член 53а се заменя със следния текст:"Член 53аДържавите-членки не предоставят освобождаванията, предвидени в членове 11, 27, член 43, параграф 1, точки 7а и 7б, членове 46, 47 и 51 в случай на дружества, чиито ценни книжа са допуснати до търгуване на регулиран пазар по смисъла на член 4, параграф 1 точка 14 от Директива 2004/39/ЕО."10. Добавя се член 60а:"Член 60aДържавите-членки определят правилата за санкциите, приложими в случай на нарушения на националните разпоредби, приети по силата на настоящата директива, и предприемат всички мерки, необходими за гарантиране на тяхното прилагане. Предвидените санкции трябва да бъдат ефективни, съразмерни и възпиращи."11. Член 61а се заменя със следния текст:"Член 61аНе по-късно от 1 юли 2007 г. Комисията преразглежда разпоредбите на членове от 42а до 42е, член 43, параграф 1, точки 10 и 14, член 44, параграф 1, член 46, параграф 2, буква е) и член 59, параграф 2, букви а) и б) в светлината на придобития опит при прилагане на разпоредбите относно отчитането по справедлива стойност, като обръща особено внимание на МСС 39, одобрен в съответствие с Регламент (ЕО) № 1606/2002, и като взема предвид международното развитие в областта на счетоводството и, когато е необходимо, внася предложение до Европейския парламент и до Съвета с оглед изменение на гореспоменатите членове."Член 2Изменения на Директива 83/349/ЕИОДиректива 83/349/ЕИО се изменя, както следва:1. В член 34 се добавят точки 7а и 7б:"7а) Характера и стопанската цел на договореностите на дружеството, които не са включени в консолидирания баланс и финансовото отражение върху дружеството на тези договорености, при условие че рисковете или ползите от такива договорености са съществени и доколкото оповестяването на такива рискове или ползи е необходимо за оценяването на финансовото състояние на предприятията, включени в консолидацията като цяло.7б) Транзакции, с изключение на вътрешни транзакции в група, сключени от предприятие майка или от други предприятия, включени в консолидираните отчети, със свързано лице, включително стойността на такива транзакции, характера на взаимоотношенията със свързаната страна, както и друга информация за транзакциите, необходима за оценка на финансовото положение на предприятията, включени в консолидирането, разглеждано като цяло, ако такива транзакции са съществени и не са били сключени при нормални пазарни условия. Информацията относно отделните транзакции може да бъде обобщена според техния характер, освен когато отделната информация е необходима за оценката на въздействието на транзакциите със свързани лица върху финансовото състояние на предприятията, включени в консолидацията, разглеждано като цяло."2. В член 36, параграф 2 се добавя буква е):"е) описание на основните характеристики на системите за вътрешен контрол и управление на риска на дружеството във връзка с процеса на изготвяне на консолидирани счетоводни отчети, когато предприятието има ценни книжа, допуснати до търгуване на регулиран пазар по смисъла на член 4, параграф 1, точка 14 от Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти []. В случай че годишният консолидиран доклад за дейността и годишният доклад за дейността се представят като единен доклад за дейността, тази информация трябва да бъде включена в раздела на доклада, съдържащ декларацията за корпоративно управление, съгласно предвиденото в член 46а от Директива 78/660/ЕИО.Ако държавата-членка позволява информацията, изисквана съгласно член 46а, параграф 1 от Директива 78/660/ЕИО, да бъде представена в отделен отчет, публикуван заедно с годишния счетоводен отчет по начин, предвиден в член 47 от същата директива, информацията, предоставена съгласно първа алинея, също така съставлява част от този отделен отчет. Прилага се член 37, параграф 1, втора алинея от настоящата директива.3. Добавя се раздел 3А:"РАЗДЕЛ 3АЗадължение и отговорност за съставяне и публикуване на консолидираните счетоводни отчети и на консолидирания годишен докладЧлен 36аДържавите членки гарантират, че членовете на административните, управителните и надзорните органи на предприятия, съставящи консолидираните счетоводни отчети и годишния консолидиран доклад за дейността, имат колективно задължение да гарантират, че съставянето и публикуването на консолидираните счетоводни отчети, годишния консолидиран доклад за дейността и, когато се изготвя отделно, декларацията за корпоративно управление, се изготвят по силата на член 46а от Директива 78/660/ЕИО в съответствие с изискванията на настоящата директива и, когато е приложимо, в съответствие с международните счетоводни стандарти, приети в съответствие с Регламент (ЕО) № 1606/2002 на Европейския парламент и на Съвета от 19 юли 2002 г. за прилагане на международните счетоводни стандарти []. Такива органи действат в рамките на компетентностите, които са им възложени съгласно националното законодателство.Член 36бДържавите-членки гарантират, че прилагането на техните законови, подзаконови и административни разпоредби относно отговорността се прилагат по отношение на членовете на административните, управителните и надзорните органи, посочени в член 36а, най-малкото по отношение на предприятието, съставящо консолидирани счетоводни отчети, за нарушение на задължението, посочено в член 36а.4. В член 41 се добавя параграф 1а:"1а. "Свързано лице" има същото значение както в международните счетоводни стандарти, приети в съответствие с Регламент (ЕО) № 1606/2002."5. Добавя се член 48:"Член 48Държавите-членки определят правилата за санкциите, приложими в случай на нарушения на националните разпоредби, приети съгласно настоящата директива, и предприемат всички мерки, необходими за гарантиране на тяхното прилагане. Предвидените санкции трябва да бъдат ефективни, съразмерни и възпиращи."Член 3Изменение на Директива 86/635/ЕИОПървото изречение от член 1, параграф 1 от Директива 86/635/ЕИО се заменя със следното:"Членове 2, 3, член 4, параграфи 1 и от 3 до 6, членове 6, 7, 13, 14, член 15, параграфи 3 и 4, членове 16-21, 29-35, 37-41, член 42, първо изречение, членове 42а-42е, член 45, параграф 1, член 46, параграфи 1 и 2, член 46а, членове 48-50, 50а, 50бb, 50в, член 51, параграф 1 и членове 51а, 56-59, 60а, 61 и 61а от Директива 78/660/ЕИО се прилагат по отношение на институциите, посочени в член 2 от настоящата директива, освен ако настоящата директива не предвижда друго."Член 4Изменение на Директива 91/674/ЕИОПървото изречение на член 1, параграф 1 от Директива 91/674/ЕИО се заменя със следния текст:"Членове 2, 3, член 4, параграфи 1, 3-6, членове 6, 7, 13, 14, член 15, параграфи 3 и 4, членове 16-21, 29-35, 37-41, 42, 42а-42е, член 45, параграф 1, член 46, параграфи 1 и 2, членове 46а, 48-50, 50а, 50бб, 50в, член 51, параграф 1, членове 51а, 56-59, 60а, 61 и 61а от Директива 78/660/ЕИО се прилагат по отношение на предприятията, посочени в член 2 от настоящата директива, освен ако настоящата директива не предвижда друго."Член 5Транспониране1. Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива преди 5 септември 2008 г.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 6Влизане в силаНастоящата директива влиза в сила на двадесетия ден след публикуването ѝ в Официален вестник на Европейския съюз.Член 7АдресатиАдресати на настоящата директива са държавите-членки.Съставено в Страсбург на 14 юни 2006 година.За Европейския парламентПредседателJ. Borrell FontellesЗа СъветаПредседателH. Winkler[1] ОВ C 294, 25.11.2005 г., стр. 4.[2] Становище на Европейския парламент от 15 декември 2005 г. (все още непубликувано в Официален вестник) и Решение на Съвета от 22 май 2006 г.[3] ОВ L 222, 14.8.1978 г., стр. 11. Директива, последно изменена с Директива 2006/43/ЕО на Европейския парламент и на Съвета (ОВ L 157, 9.6.2006 г., стр. 87).[4] ОВ L 193, 18.7.1983 г., стр. 1. Директива, последно изменена с Директива 2006/43/ЕО.[5] ОВ L 243, 11.9.2002 г., стр. 1.[6] ОВ L 372, 31.12.1986 г., стр. 1. Директива, последно изменена с Директива 2003/51/ЕО на Европейския парламент и на Съвета (ОВ L 178, 17.7.2003 г., стр. 16).[7] ОВ L 374, 31.12.1991 г., стр. 7. Директива, изменена с Директива 2003/51/ЕО.[8] ОВ C 321, 31.12.2003 г., стр. 1.[] ОВ L 261, 13.10.2003 г., стр. 1. Регламент, последно изменен с Регламент (ЕО) № 108/2006 (ОВ L 24, 27.1.2006 г., стр. 1).[] ОВ L 243, 11.9.2002 г., стр. 1."[] ОВ L 145, 30.4.2004 г., стр. 1.[] ОВ L 142, 30.4.2004 г., стр. 12."[] ОВ L 145, 30.4.2004 г., стр. 1."[] ОВ L 243, 11.9.2002 г., стр. 1."--------------------------------------------------


title: Директива 2003/91/EО на Комисията от 6 октомври 2003 година относно установяването на мерки за прилагане на член 7 от Директива 2002/55/EО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видовеТекст от значение за ЕИП.

text:
Важна правна забележка

|

32003L0091

Официален вестник n° L 254 , 08/10/2003 стр. 0011 - 0013 специално чешко издание глава 3 том 40 стр. 109  - 111 специално испанско издание глава 3 том 40 стр. 109  - 111 специално унгарско издание глава 3 том 40 стр. 109  - 111 специално литвийско издание глава 3 том 40 стр. 109  - 111 LV.ES глава 3 том 40 стр. 109  - 111 MT.ES глава 3 том 40 стр. 109  - 111 PL.ES глава 3 том 40 стр. 109  - 111 SK.ES глава 3 том 40 стр. 109  - 111 специално словенско издание глава 3 том 40 стр. 109  - 111

		20031006Директива 2003/91/EО на Комисиятаот 6 октомври 2003 годинаотносно установяването на мерки за прилагане на член 7 от Директива 2002/55/EО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/55/EО на Съвета от 13 юни 2002 г. относно търговията със семена от зеленчукови култури [1], изменена с Директива 2003/61/EО [2], и по-специално член 7, параграф 2, букви a) и б) от нея,като има предвид, че:(1) Директива 72/168/EИО на Комисията от 14 април 1972 г. относно определянето на характеристиките и минималните условия за изследване на зеленчуковите сортове [3], изменена с Директива 2002/8/EО [4], определи, предвид официалното приемане на сортовете в каталозите на държавите-членки, минималните характеристики, предмет на изследване за различните видове, както и минималните изисквания за извършване на изследванията.(2) Насоките относно условията за изследване на сортовете, бяха издадени от Административния съвет на Службата на Общността за растително разнообразие (CPVO), създадена с Регламент (EО) № 2100/94 на Съвета от 27 юли 1994 г. относно правната закрила на Общността на сортовете растения [5], последно изменен с Регламент (EО) № 1650/2003 [6], по отношение на някои видове.(3) Насоките, които определят условията за изследване на сортовете, съществуват на международно ниво. Международният съюз за закрила на новите сортове растения (UPOV) е разработил насоки за провеждане на такива изследвания.(4) Директива 72/168/EИО беше изменена с Директива 2002/8/EО, за да се осигури съответствие между насоките на CPVO и условията за изследване на сортовете, с оглед вписването им в националните каталози на сортовете на държавите-членки, доколкото са установени насоките на CPVO. Впоследствие CPVO издаде насоки за редица други видове.(5) Необходимо е да се осигури съответствие между насоките на CPVO и условията за сортовете, с оглед на тяхното вписване в националните каталози на държавите-членки.(6) Уместно е системата на Общността да се базира на насоките на UPOV, доколкото CPVO все още не е разработила конкретни насоки. За сортовете, които не са обхванати от настоящата директива, се прилагат националните закони.(7) Директива 72/168/EИО следва да бъде отменена.(8) Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 11. Държавите-членки предвиждат включването в национален каталог, по смисъла на член 3, параграф 2 от Директива 2002/55/EО на сортовете зеленчукови видове, които отговарят на изискванията, посочени в параграф 2.2. Що се отнася до отличителност, устойчивост и еднообразие:a) видовете, изброени в приложение I, отговарят на условията, определени в "Протоколите за изследвания за отличителност, еднообразие и устойчивост" на Административния съвет на Службата на Общността за растително разнообразие (CPVO), съдържащи се в посоченото приложение;б) видовете, изброени в приложение II, съответстват на насоките за провеждане на изследвания за отличителност, еднообразие и устойчивост на Международният съюз за закрила на новите сортове растения (UPOV), изброени в посоченото приложение.Член 2Всички сортови характеристики по смисъла на член 1, параграф 2, буква a) и всички характеристики, отбелязани със звезда (*) в насоките за изследванията, посочени в член 1, параграф 2, буква б), се използват, при условие че наблюдението на някоя от характеристиките не е невъзможно поради проявата на други характеристики и проявата на дадена характеристика не е възпрепятствана от условията на околната среда, при които се провежда изследването.Член 3Държавите-членки гарантират, че по отношение на видовете, изброени в приложения I и II, към момента на изследването са изпълнени минималните изисквания за извършване на изследванията по отношение на планирането и условията на отглеждане, както са определени в насоките, посочени в тези приложения.Член 4Директива 72/168/EИО се отменя.Член 51. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 март 2004 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата директива.Член 61. Ако при влизане в сила на настоящата директива определени сортове не са били приети за включване в Общия каталог на сортовете на земеделскит растителни видове и официалните изследвания са започнали преди тази дата в съответствие с разпоредбите на:a) Директива 72/168/EИО илиб) насоките на CPVO, посочени в приложение I или на UPOV, посочени в приложение II, според видовете,се счита, че въпросните сортове отговарят на изискванията на настоящата директива.2. Параграф 1 се прилага само когато опитите са довели до заключението, че сортовете съответстват на правилата, определени отa) Директива 72/168/EИО илиб) насоките на CPVO, посочени в приложение I или на UPOV, посочени в приложение II, според видовете.Член 7Настоящата директива влиза в сила на седмия ден след публикуването ѝ в Официален вестник на Европейския съюз.Член 8Адресати на настоящата директива са държавите-членки.Съставено в Брюксел на 6 октомври 2003 година.За КомисиятаDavid ByrneЧлен на Комисията[1] ОВ L 193, 20.7.2002 г., стр. 23.[2] ОВ L 165, 3.7.2003 г., стр. 23.[3] ОВ L 103, 2.5.1972 г., стр. 6.[4] ОВ L 37, 7.2.2002 г., стр. 7.[5] ОВ L 227, 1.9.1994 г., стр. 1.[6] ОВ L 245, 29.9.2003 г., стр. 28.--------------------------------------------------20031006ПРИЛОЖЕНИЕ IСПИСЪК НА ВИДОВЕТЕ, КОИТО ОТГОВАРЯТ НА НАСОКИТЕ НА CPVOПраз, протокол TP/85/1 от 15.11.2001 г.Аспержи, протокол TP/130/1 от 27.3.2002 г.Карфиол, протокол TP/45/1 от 15.11.2001 г.Броколи, протокол TP/151/1 от 27.3.2002 г.Брюкселско зеле, протокол TP/54/1 от 27.3.2002 г.Зимно зеле, протокол TP/48/1 от 15.11.2001 г.Зеле, протокол TP/48/1 от 15.11.2001 г.Червено зеле, протокол TP/48/1 от 15.11.2001 г.Чили/Люти чушлета, протокол TP/76/1 от 27.3.2002 г.Ендивия, протокол TP/118/1 от 27.3.2002 г.Пъпеши, протокол TP/104/1 от 27.3.2002 г.Краставици/корнишони, протокол TP/61/1 от 27.3.2002 г.Моркови, протокол TP/49/6 от 27.3.2002 г.Марули, протокол TP/13/1 от 15.11.2001 г.Домати, протокол TP/44/2 от 15.11.2001 г.Зелен фасул, протокол TP/12/1 от 15.11.2001 г.Репички, протокол TP/64/6 от 27.3.2002 г.Спанак, протокол TP/55/6 от 27.3.2002 г.Салата, протокол TP/75/6 от 27.3.2002 г.Текстът на тези протоколи може да бъде намерен на интернет страницата на CPVO (www.cpvo.eu.int).--------------------------------------------------20031006ПРИЛОЖЕНИЕ IIСПИСЪК НА ВИДОВЕТЕ, КОИТО ОТГОВАРЯТ НА НАСОКИТЕ НА UPOVУелски лук/Японски лук, насоки TG/161/3 от 1.4.1998 г.Чесън, насоки TG/162/4 от 4.4.2001 г.Керевиз, насоки TG/82/4 от 17.4.2002 г.Листно цвекло, насоки TG/106/3 от 7.10.1987 г.Салатно цвекло, насоки TG/60/6 от 18.10.1996 г.Къдраво зеле, насоки TG/90/6 от 17.4.2002 г.Алабаш, насоки TG/65/4 от 17.4.2002 г.Китайско зеле, насоки TG/105/4 от 9.4.2003 г.Ряпа, насоки TG/37/10 от 4.4.2001 г.Цикория-витлуф, насоки TG/173/3 от 5.4.2000 г.Листна цикория, насоки TG/154/3 от 18.10.1996 г.Промишлена цикория, насоки TG/172/3 от 4.4.2001 г.Диня, насоки TG/142/3 от 26.10.1993 г.Тиква, насоки TG/155/3 от 18.10.1996 г.Тиквичка, насоки TG/119/4 от 17.4.2002 г.Артишок, насоки TG/184/3 от 4.4.2001 г.Копър, насоки TG/183/3 от 4.4.2001 г.Магданоз, насоки TG/136/4 от 18.10.1991 г.Увивен боб, насоки TG/9/5 от 9.4.2003 г.Грах, насоки TG/7/9 от 4.11.1994 г. (и поправка 18.10.1996 г.)Ревен, насоки TG/62/6 от 24.3.1999 г.Козя брада, насоки TG/116/3 от 21.10.1988 г.Патладжан, насоки TG/117/4 от 17.4.2002 г.Бакла, насоки TG/206/1 от 9.4.2003 г.Текстът на тези насоки може да бъде намерен на интернет страницата на UPOV (www.upov.int).--------------------------------------------------